**Connecticut** (/kəˈnɛtɪkət/) on yksi Yhdysvaltain osavaltioista, osa Uuden-Englannin aluetta ja yksi niistä Ison-Britannian kolmestatoista siirtokunnasta, jotka julistautuivat itsenäisiksi Yhdysvaltain vapaussodan tuoksinassa vuonna 1776.

Osavaltion nimi tulee algonkin-kielten sanasta *Quinnehtukqut*, joka tarkoittaa "pitkän joen lähellä".

Maantiede
---------

Connecticutia reunustaa etelässä Long Islandin salmi, lännessä New York, pohjoisessa Massachusetts ja idässä Rhode Island. Monet osavaltion asukkaat työskentelevätkin New York Cityssä. Tärkeimmät kaupungit ovat pääkaupungin lisäksi New Haven, New London, Norwich, Stamford, Waterbury, ja Bridgeport. Kaiken kaikkiaan osavaltiossa on 169 kaupunkia.

Connecticutin korkein osa on Berkshireksi kutsuttu seutu osavaltion luoteisrajalla. Sieltä maasto laskee etelään kohti Long Islandin salmea.

Connecticut-joki kulkee keskeltä osavaltiota laskien Long Islandin salmeen. Muita suuria jokia ovat Housatonic ja Thames.

Vuoden lämpimin kuukausi on heinäkuu, jolloin keskimääräinen ylin lämpötila Bridgeportissa on 28,1 astetta. Keskimääräinen alin on pakkasen puolella joulukuusta maaliskuuhun, alimmillaan tammikuussa noin −7 astetta. Sateet jakautuvat melko tasaisesti kaikille vuodenajoille. Säätila vaihtelee suuresti sekä päivästä toiseen että vuodesta toiseen. Voimakkaita sääilmiöitä ovat toisinaan esiintyvät hurrikaanit ja tornadot, sekä nimellä Nor'easter kutsuttavat lumimyrskyt.

Osavaltion kokonaispinta-ala on 14 357 km2, josta maata on 12 542 km2.

Historia
--------

Ennen eurooppalaisia nykyistä Connecticutin aluetta asuttivat algonkin-kansat.
Ensimmäiset eurooppalaiset uudisasukkaat Connecticutissa olivat englantilaisia puritaaneja Massachusettsista vuonna 1633.
Hollantilaiset kävivät alueella turkiskauppaa kunnes englantilaiset ajoivat heidät pois 1654.

Vuonna 1662 Connecticutin siirtokunta sai kuninkaallisen määräyskirjan, joka määritteli sen itsehallinnon. Se osallistui 12 muun siirtokunnan kanssa Amerikan vallankumoukseen vuosina 1775–1778.

Connecticut luopui orjuudesta 1848.

Connecticutin pääkaupunki on ollut Hartford vuodesta 1875, sitä ennen New Haven ja Hartford toimivat vuorotellen pääkaupunkina.

Yhdysvaltojen 43. presidentti George W. Bush syntyi Connecticutissa, New Havenin kaupungissa 6. heinäkuuta 1946.

Vuonna 1983 pequotit saivat reservaatin Ledyardin kaupunkiin. He perustivat kasinon ja ovat keränneet sillä huomattavan varallisuuden.

Connecticut luopui kuolemanrangaistuksesta vuonna 2012, seitsemäntenätoista osavaltiona.

Hallinto ja politiikka
----------------------

Connecticutin parlamenttitalo Hartfordin keskustassa.
Connecticutin lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 36 jäsentä, alahuoneessa eli edustajainkokouksessa on 151 jäsentä.

Ensimmäinen perustuslaki astui voimaan 14. tammikuuta 1639. Nykyinen, järjestyksessään neljäs perustuslaki on vuodelta 1965.

Ylintä toimeenpanovaltaa käyttää kuvernööri. Demokraattisen puolueen Ned Lamont astui kuvernöörin toimeen tammikuussa 2019.

Osavaltio on jaettu kahdeksaan piirikuntaan. Niillä ei ole omaa hallintoa, vaan niitä käytetään vain kuvaamaan missä osassa osavaltiota joku kaupunki sijaitsee. Kaupunkeja on 169.

Muiden osavaltioiden tavoin Connecticut lähettää Yhdysvaltain senaattiin kaksi senaattoria. Edustajanhuoneeseen valitaan viisi henkilöä.

Talous
------

Connecticutin bruttokansantuote vuonna 2010 oli 237 miljardia dollaria. Se oli Yhdysvaltojen osavaltioista 23. tilalla.

Vuonna 2004 osavaltion bruttotuote oli yhteensä 187 miljardia Yhdysvaltain dollaria. Bruttotuote asukasta kohti oli 47 819 vuonna 2005, mikä oli enemmän kuin missään muussa Yhdysvaltain osavaltiossa.

Kaivosteollisuus oli aikaisemmin merkittävää, mutta viimeiset rauta- ja kuparikaivokset on suljettu kauan sitten.

Osterien ja kampavenussimpukoiden tuotanto on merkittävä osa Connecticutin taloutta. Vuonna 2010 se työllisti 300 henkeä ja tuotti yli 30 miljoonaa dollaria. Käytössä oli 110 kalastusalusta. Osavaltio vuokraa määräaloja merenpohjasta osterinviljelyä varten.

Joulukuussa 2013 Connecticutin työttömyysaste oli 7,4 % eli 0,7 prosenttiyksikköä huonompi kuin koko Yhdysvalloissa keskimäärin.

Väestö
------

Vuoden 2020 väestönlaskennan mukaan Connecticutin asukasluku oli 3 6053 944. Connecticutin Weberin piste eli väestöllinen keskipiste sijaitsee Cheshiren kaupungissa osavaltion lounaisosassa.

Connecticutin väestö oli kasvanut 2010-luvulla 0,9 prosenttia. Eniten oli kasvanut Fairfieldin piirikunnan väkiluku. Hartfordin ja New Havenin piirikuntien asukasluku oli myös kasvanut, mutta viiden muun väestö vähentynyt. Väestö on samalla moninaistunut, sillä valkoisten osuus oli vähentynyt 77,6 prosentista 66,4 prosenttiin. Latinojen osuus oli kasvanut 13,4 prosentista 17,3 prosenttiin, mustien 10,1 prosentista 10,8 prosenttiin ja aasialaisten osuus 3,8 prosentista 4,8 prosenttiin. Vuoden 2000 väestölaskennassa 81,69 prosenttia osavaltion yli 5-vuotiaista asukkaista puhui kotikielenään englantia, 8,42 prosenttia espanjaa, 1,59 prosenttia italiaa, 1,31 prosenttia ranskaa ja 1,20 prosenttia puolaa.

Connecticut on voimakkaasti kaupungistunutta. Siellä ei kuitenkaan ole yhtään todella suurta kaupunkia. Erot köyhien ja rikkaiden alueiden välillä ovat jyrkkiä. Erityisesti Hartfordin, New Havenin ja Bridgeportin keskustat ovat kurjistuneet. Yli sadantuhannen asukkaan kaupunkeja on viisi:

| Sija | Kaupunki | Väkiluku 2020 |
| --- | --- | --- |
| 1 | Bridgeport | 148 654 |
| 2 | Stamford | 135 470 |
| 3 | New Haven | 134 023 |
| 4 | Hartford | 121 054 |
| 5 | Waterbury | 114 403 |
|

Kulttuuri
---------

Yalen yliopisto on ollut merkittävä tekijä Connecticutin kulttuurielämässä: sen teatterikoulu oli Yhdysvaltojen ensimmäinen alan korkeakouluopetusta antava laitos ja yliopistokirjapaino on tunnettu akateeminen kustantaja.

Hartfordissa ilmestyvä *Hartford Courant* on Yhdysvaltain vanhin edelleen ilmestyvä sanomalehti.

Urheilu
-------

Connecticutissa on toiminut ammattilaisjoukkueita eri urheilulajien pääsarjatasoilla. Osavaltion NHL-joukkueen Hartford Whalersin siirtyminen muualle 1997 aiheutti suurta vastustusta. Nykyisin osavaltion asukkaat kannattavat lähialueidensa joukkueita. Connecticutissa toimii edelleen alemmilla tasoilla useita urheiluseuroja:

| Joukkue | Kaupunki | Sarja ja laji | Kotikenttä | Perustettu | Mestaruudet |
| --- | --- | --- | --- | --- | --- |
| Bridgeport Sound Tigers | Bridgeport | AHL, jääkiekko | Arena at Harbor Yard | 2001 | 0 |
| Hartford Wolf Pack | Hartford | AHL, jääkiekko | XL Center | 1997 | 1 |
| Danbury Mad Hatters | Danbury | EPHL, jääkiekko | Danbury Ice Arena | 2008 | 0 |
| Connecticut Defenders | Norwich | Eastern League, baseball | Senator Thomas J. Dodd Memorial Stadium | 1995 | 1 |
| New Britain Rock Cats | New Britain | Eastern League, baseball | New Britain Stadium | 1995 | 1 |
| Bridgeport Bluefish | Bridgeport | Atlantic League, baseball | The Ballpark at Harbor Yard | 1998 | 1 |
| Connecticut Sun | Uncasville | WNBA, koripallo | Mohegan Sun Arena | 2003 | 0 |
| New Haven Warriors | New Haven | ANRL, rugby league | Boulevard Field | 2006 | 1 |
| Connecticut Wildcats | Norwalk | ANRL, rugby league | Andrews Field | 2003 | 3 |

Lähteet
-------

1. 1 2 3  Connecticut’s Population Inched Up 0.9% Last Decade  heinäkuu 2014. U.S. Census Bureau. Viitattu 14.7.2022. (englanniksi)
2. 1 2
3. ↑  Connecticut State Name Origin  2022. statesymbolsusa.org. Viitattu 19.5.2022.
4. 1 2 3  Geography of Connecticut *Learn About the 50 States*. Netstate.com. Viitattu 24.3.2012. (englanniksi)
5. ↑  Bridgeport climatological information World Meteorological Organization. Viitattu 31.1.2014.
6. ↑  Overview of Climate in Connecticut  2001. Grey House Publishing, Lakeville, CT.  Arkistoitu 23.10.2021. Viitattu 31.1.2014.
7. ↑  State Area Measurements and Internal Point Coordinates *US Census Bureau*.  2020. Viitattu 17.9.2023. (englanniksi)
8. ↑  1662-Charter for Connecticut The Society of Colonial Wars. Viitattu 31.1.2014.
9. ↑  revolutioary War Connecticut history. Viitattu 31.1.2014.
10. ↑  Slavery in Connecticut Slaveru in the North. Viitattu 31.1.2014.
11. ↑  Pequots Buying Up Land Around Casino Site  1991. Courant.  Arkistoitu 1.2.2014. Viitattu 31.1.2014.
12. ↑  Federal aid for the wealthy Seattle Times. Viitattu 31.1.2014.
13. ↑  Connecticut becomes 17th state to abolish death penalty  25.4.2012. CNN. Viitattu 31.1.2014.
14. ↑  Connecticut State Legislature US Legal. Viitattu 26.12.2013.
15. ↑  Ned Lamont Sworn in as 89th Governor of Connecticut NBCConnecticut. Viitattu 29.5.2020.
16. ↑  Connecticut Towns and Counties *cslib.org*. Viitattu 26.12.2013.
17. ↑  U.S. Senate: About the Senate and the Constitution *United States Senate*.  2023. Viitattu 17.9.2023. (englanniksi)
18. ↑  Representatives *U.S. House of Representatives*.  2023. Viitattu 17.9.2023. (englanniksi)
19. ↑  Gross State Product Greyhill Advisors. Viitattu 26.12.2013.
20. ↑  Per Capita Income Growth in 2005 (PDF)  26.9.2006. Bureau of Economic Analysis, US Dept. of Commerce.  Arkistoitu 2.2.2007. Viitattu 18.11.2007. (englanniksi)
21. 1 2 3  Connecticut Encyclopedia Britannica. Viitattu 26.12.2013.
22. ↑  Connecticut Shell Fishing Industry Profile State of Connecticut. Viitattu 1.2.2014.
23. ↑  State of Connecticut vs. United States Unemployment Rate - State of Connecticut Last Updated: January 27, 2014 Connecticut department of labour. Viitattu 1.2.2014.
24. ↑  Reid Wilson: Each state’s population center, visualized *The Hill*.  30.12.2021. Nexstar Inc. Viitattu 14.7.2022. (englanniksi)
25. 1 2 3  Christine Stuart: Census Data Shows Shifts In Connecticut’s Demographics *CT News Junkie*.  13.8.2021. Viitattu 14.7.2022. (englanniksi)
26. ↑  The Hartford Courant: The Oldest US Newspaper in Continuous Publication *Connecticut History*.  29.10.2015. Viitattu 17.9.2023. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Connecticut**.
* Viralliset matkailusivut (englanniksi)

Connecticutin osavaltio

|  |  |
| --- | --- |
| Alueet | 
* Central Naugatuck River Valley
* Gold Coast
* Greater Bridgeport
* Greater Danbury
* Greater New Haven
* Greater Hartford
* Kaakkois-Connecticut
* Litchfield Hills
* Lounais-Connecticut
* Lower Connecticut River Valley
* Quiet Corner

 |
| Piirikunnat | 
* Fairfield
* Hartford
* Litchfield
* Middlesex
* New Haven
* New London
* Tolland
* Windham

 |
| Kaupungit | 
* Ansonia
* Bridgeport
* Bristol
* Danbury
* Derby
* **Hartford** (pääkaupunki)
* Meriden
* Middletown
* Milford
* New Britain
* New Haven
* New London
* Norwalk
* Norwich
* Shelton
* Stamford
* Torrington
* Waterbury
* West Haven

 |



|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Yhdysvallat Yhdysvaltain hallinnolliset alueet |
| --- |
|  |
| Osavaltiot | 
* Alabama
* Alaska
* Arizona
* Arkansas
* Colorado
* Connecticut
* Delaware
* Etelä-Carolina
* Etelä-Dakota
* Florida
* Georgia
* Havaiji
* Idaho
* Illinois
* Indiana
* Iowa
* Kalifornia
* Kansas
* Kentucky
* Louisiana
* Länsi-Virginia
* Maine
* Maryland
* Massachusetts
* Michigan
* Minnesota
* Mississippi
* Missouri
* Montana
* Nebraska
* Nevada
* New Hampshire
* New Jersey
* New Mexico
* New York
* Ohio
* Oklahoma
* Oregon
* Pennsylvania
* Pohjois-Carolina
* Pohjois-Dakota
* Rhode Island
* Texas
* Tennessee
* Utah
* Vermont
* Virginia
* Washington
* Wisconsin
* Wyoming

 |  |
|  |
| Liittopiiri | 
* Washington (DC)

 |
|  |
| Saarialueet | 
* Amerikan Samoa
* Guam
* Pohjois-Mariaanit
* Puerto Rico
* Yhdysvaltain Neitsytsaaret

 |
|  |
| Erillisalueet | 
* *Bajo Nuevo ja Serranilla*
	+ kiistanalaisia
* Bakerinsaari
* Howlandinsaari
* Jarvis
* Johnstonin atolli
* Kingmanin riutta
* Midwaysaaret
* Navassa
* Palmyran atolli
* Wakensaari

 |
|  |
| 
* luettelo Yhdysvaltain osavaltioista ja territorioista
* intiaanireservaatti

 |

 |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Yhdysvallat
* Ruotsi
* Tšekki
* Australia
* Vatikaani

 |
|  |
| Maantieteelliset | 
* MusicBrainz area

 |
|  |
| Tieteilijät | 
* CiNii

 |
|  |
| Henkilöt | 
* Trove

 |
|  |
| Muut | 
* NARA
* IdRef
	+ 2

 |

 |